
                                                                            PL-x  498/2008
RAPORT  COMUN
     asupra proiectului de Lege pentru modificarea alin. (1) al art. 14 din      

    Ordonanţei de urgenţă a Guvernului nr.195/2002 privind circulaţia pe drumurile publice

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru industrii şi servicii au fost sesizate, spre dezbatere, în fond, cu proiectul de Lege pentru modificarea alin. (1) al art. 14 din Ordonanţei de urgenţă a Guvernului nr.195/2002 privind circulaţia pe drumurile publice, trimis cu adresa           nr. PL-x 498 din 8 septembrie 2008, înregistrată la Comisia juridică, de disciplină şi imunităţi sub nr.31/809 din 9 septembrie 2008 şi sub nr.23/367 din 9 septembrie 2008  la Comisia pentru industrii şi servicii.
Potrivit dispoziţiilor art. 75 din Constituţia României, republicată, şi  ale art.92 alin. (9) pct. 2 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege, în şedinţa din 30 iunie 2008.

Consiliul Legislativ a avizat favorabil propunerea iniţiativa legislativă, conform avizului nr.364 din 24 martie 2008.

Guvernul, prin punctul de vedere transmis cu adresa nr. 1071 din                  9 mai 2008, susţine adoptarea  proiectului de lege.

Comisia pentru administraţie publică, amenajarea teritoriului şi echilibru ecologic a avizat favorabil iniţiativa legislativă, conform avizului nr. 26/2898 din 30 septembrie 2008.


Iniţiativa legislativă supusă dezbaterii are ca obiect de reglementare modificarea dispoziţiilor alin. (1) al art. 14 din OUG nr. 195/2002 privind circulaţia pe drumurile publice, republicată, cu modificările şi completările ulterioare, în sensul includerii în categoria vehiculelor care se înregistrează de către consiliile locale şi a remorcilor tractate de tractoare care nu se supun înmatriculări. 
În conformitate cu prevederilor art. 61 şi 63 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru industrii şi servicii au dezbătut iniţiativa legislativă în şedinţe separate.

Comisia pentru industrii şi servicii a transmis Comisiei juridice, de disciplină şi imunităţi un raport preliminar în data de 25 septembrie 2008 prin care propunea respingerea proiectului de Lege pentru modificarea alin. (1) al art. 14 din Ordonanţei de urgenţă a Guvernului nr.195/2002 privind circulaţia pe drumurile publice.
   În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice au examinat iniţiativa legislativă în ziua de 3 februarie 2009 şi au întocmit un raport preliminar de adoptare, cu amendamente admise.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, membrii Comisiei pentru industrii şi servicii au reexaminat iniţiativa legislativă în ziua de                            29 septembrie 2010 şi au întocmit un raport preliminar de respingere, precizând că modificarea alin. (1) a art. 14 va fi introdusă, sub formă unui amendament, reformulat în raportul asupra proiectului de Lege privind aprobarea Ordonanţei de urgenţă a Guvernului nr.69/2007 pentru modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice, care se află în dezbaterea Comisiei pentru industrii.
La lucrările Comisiei pentru industrii şi servicii au participat, în calitate de invitaţi, din partea Ministerului Administraţiei şi Internelor, domnul Călin Cristian, director, doamna Nina Badea, comisar şef şi domnul Paul Toma, comisar şef.
Din numărul total de 26 de membrii ai Comisiei pentru industrii şi servicii au participat la dezbateri 25 deputaţi.

Din numărul total de 26 de membrii ai Comisiei juridice, de disciplină şi imunităţi au participat la dezbateri 18 deputaţi.
  În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice au reexaminat iniţiativa legislativă în ziua de 8 februarie 2011. 

La lucrările Comisiei juridice, de disciplină şi imunităţi au participat, în calitate de invitaţi, din partea Ministerului Administraţiei şi Internelor, domnul Ioan Dascălu -  secretar de stat şi domnul Lucian Diniţă – director, Direcţia Rutieră.

În urma reexaminării iniţiativei legislative şi a opiniilor exprimate de către membrii celor două Comisii s-a hotărât, cu unanimitate de voturi, să se propună plenului Camerei Deputaţilor, respingerea proiectul de Lege pentru modificarea alin. (1) al art. 14 din Ordonanţei de urgenţă a Guvernului nr.195/2002 privind circulaţia pe drumurile publice.

În raport cu obiectul şi conţinutul său, ce vizează modificarea unei legi organice, proiectul de lege face parte din categoria legilor organice. 

                         PREŞEDINTE,                                              PREŞEDINTE,       
                           Daniel BUDA                                               Iulian IANCU                                         

                           SECRETAR,                                               SECRETAR,

                     Gabriel ANDRONACHE                               Mircea MARIN
     Şef serviciu

   Nicoleta Grecu
Consilier parlamentar

   Ioan Bivolaru

